રિઅલ એસ્ટેટ માર્કેટમાં ઘણોબધો તૈયાર માલ વેચાયા વિનાનો પડી રહ્યો છે એવી વાતોના પગલે હવે કિંમતોમાં કરેક્શન થાય અને ભાવ નીચા આવે એવી શક્યતાઓ ચર્ચાઈ રહી છે. જોકે રૉ-મટીરિયલ્સનો વધતો જતો ખર્ચ અને ફન્ડિંગની કૉસ્ટ જોતાં એવું થાય એવું લાગતું નથી. આવનારી ચૂંટણીઓ પણ ઘણું મહત્વનું ફૅક્ટર બની રહેશે. અમન અગ્રવાલ કહે છે ‘મને લાગે છે કે ૨૦૧૪ની લોકસભાની ચૂંટણીઓ ખૂબ મહત્વનો રોલ પ્લે કરશે કેમ કે હાલમાં ખરીદદારો રાહ જોઈ રહ્યા છે અને આશા રાખી રહ્યા છે કે નવી સરકાર આવશે અને માર્કેટ સેન્ટિમેન્ટ્સથી સંચાલિત થતું હોવાથી કિંમતોમાં સુધારા થશે. જોકે આ સમય છે જેમાં ખરીદદારો કિંમત માટે સારુંએવું નેગોશિયેટ કરીને બેસ્ટ પ્રૉપર્ટી મેળવી શકે છે. ચૂંટણી પત્યા પછી ડિમાન્ડ વધતી જાય એવી શક્યતાઓ છે.’